19/06/2019 | Administración LocalMunicipal
Arteixo
Servizos Económicos
Aprobación definitiva da modificación das ordenanzas fiscais 1, 2 e 4 para publicar no BOP por trámite normal e tamén para publicar na sede electrónica

ANUNCIO Modificación das ordenanzas fiscais número 1,2 e 4: IBI, IAE, e ICIO. Aprobación definitiva O Pleno da Corporación, en sesión celebrada o 9/4/2019, tomou, entre outros, os acordos de aprobación provisional da modificación das Ordenanzas fiscais n.º 1,2 e 4, reguladoras do Imposto sobre bens inmobles, do Imposto sobre Actividades Económicas, e do Imposto sobre Construccións, Instalacións e Obras, respectivamente, á vista do Protocolo Xeral de Actuación entre a Xunta de Galicia e a Federación Galega de Municipios e Provincias para fomentar a implantación e fixación de empresas en Galicia mediante a creación da iniciativa “Concellos doing Business Galicia”, subscrito o pasado 10 de outubro de 2017, e a addenda ao mesmo subscrito con data 13 de decembro de 2017. No BOP n.º 72 de data 15.4.2019 procedeuse á inserción do anuncio de aprobación provisional dos citados acordos, en cumplimento do establecido nos artigos 15 e ss do Real Decreto Lexislativo 2/2004, do 5 de marzo, polo que se aprobou o texto refundido da lei reguladora das facendas locais (TRLRFL). Tendo transcurrido o prazo de exposición pública sen que se teñan presentado alegacións, procede, polo tanto, por mor do previsto no art.17.4. do TRLRFL, inserir o texto completo das devanditas ordenanzas no BOP, coas modificacións operadas.1.º.–MODIFICACIÓN DA ORDENANZA FISCAL N.º 1, REGULADORA DO IMPOSTO SOBRE BENS INMOBLES. Artigo 1 O Imposto sobre Bens inmobles esixirase neste Concello de conformidade co disposto nos artigos 60 a 77 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, aplicándose sobre ditas disposicións os elementos determinantes da cota tributaria que se regulan nos artigos seguintes da presente Ordenanza fiscal. Artigo 2.–Tipos de gravame.1. O tipo de gravame aplicable os bens inmobles urbanos queda fixado no 0,40 por cento.2. O tipo de gravame aplicable os bens inmobles de carácter rústico queda fixado no 0,65 por cento.3. O tipo de gravame aplicable os bens inmobles de características especiasi será o seguinte: Artigo 3.–Exencións.3.1. Exención por criterios de eficiencia e economía. Ao abeiro do disposto no artigo 62.4 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, estabelecese unha exención a favor dos bens inmobeis rusticos nos que a cota tributaria líquida non exceda de cinco € 3.2. Exención a favor dos bens que sexan titulares os centros sanitarios. Ao abeiro do disposto no artigo 62.3 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, e unha vez asinado o convenio entre este Concello e a Consellería de Sanidade, a través do Servizo Galego de Saude (SERGAS), de cesión da titularidade dos centros sanitarios de titularidade pública ao SERGAS, existentes no Concello de Arteixo, estabelecerase unha exención a favor de ditos bens, sempre que estén directamente afectados ao cumplimento dos fins específicos dos citados centros. Aos efectos anteriores, por esta Administración emitirase un certificado acreditativo da situación descrita no punto anterior. Artigo 4.–Bonificación a favor de suxeitos pasivos que ostenten a condición de titulares de familia numerosa.1. Establécese unha bonificación do 90 por cento sobre a cota tributaria íntegra aplicable ós bens inmobles de carácter residencial destinados a vivenda habitual e nos que figure como suxeito pasivo quen ostente a condición de titular dunha familia numerosa, sempre que se cumpran ademais os seguintes requisitos: a) Que a suma dos valores catastrais de tódolos bens inmobles sitos no termo municipal de Arteixo, dos que sexan suxeitos pasivos o titular da familia numerosa ou algún dos membros da mesma, non exceda de 100.000 €. b) Que a renta dispoñible da unidade familiar, tendo en conta o número de membros da mesma, non exceda dos límites que figuran na columna dereita do seguinte cadro: 2. Para os efectos da aplicación do cadro anterior, considérase renta dispoñible a suma das bases impoñibles dos membros da unidade familiar que obteñan rentas suxeitas ó Imposto sobre a renda das persoas físicas.3. Os suxeitos pasivos que, cumprindo cos requisitos establecidos no apartado anterior, pretendan disfrutar da bonificación, deberán presentar a correspondente solicitude dirixida ó Excmo. Sr. Presidente da Deputación de A Coruña, antes do 31 de marzo do ano correspondente ó período impositivo no que pretendan que surta efectos. Xuntamente co escrito deberase achegar a seguinte documentación:  Copia compulsada do título de familia numerosa expedido polo órgano competente.  Certificado de empadroamento do titular da familia numerosa, referido a situación existente a 31 de decembro do ano inmediato anterior, no que consten os membros da unidade familiar que conviven no inmoble para o que se solicita a bonificación.  Copia compulsada das derradeiras declaracións do Imposto sobre a Renda das persoas físicas presentadas polo titular da familia numerosa e, no seu caso, por cada un dos membros da unidade familiar que obteña rentas suxeitas ó referido imposto. No caso de non estar obligados a presentar declaración da Renda, aportarán certificado no que conste que non se ten presentado a mesma e nóminas, certificados de retencións ou calquera outro documento que serva para a determinación da renta dispoñible.4. Á vista da documentación presentada, a Excma. Deputación dictará resolución concedendo ou denegando a bonificación solicitada. A bonificación concedida só surtirá efectos para o período impositivo no que se insta a súa concesión, debendo solicitarse a súa prórroga nos seguintes períodos impositivos, aportando de novo a documentación que acredite que se seguen a cumpri-los requisitos para o seu disfrute. En calquera caso, a presentación da solicitude fóra do prazo establecido no apartado 3 anterior, dará lugar a súa inadmisión e a conseguinte denegación da bonificación instada. Artigo 5.–Bonificación para os inmobles que constitúan o obxecto da actividade de empresas de urbanización, construcción ou promoción inmobiliaria.1. Terán dereito a unha bonificación do 50 por cento sobre o cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade de empresas de urbanización, construcción e promoción inmobiliaria tanto de obra nova coma de rehabilitación equiparable a ésta, e non figuren entre os bens do seu inmobilizado.2. O prazo de aplicación desta bonificación abranguerá desde o período impositivo seguinte ó correspondente ó inicio das obras e ata o posterior ó remate das mesmas, sempre que durante ese tempo se realicen obras de urbanización ou construcción efectiva, sen que, en ningún caso, a bonificación poida aplicarse a máis de tres períodos impositivos.3. Para o disfrute desta bonificación, os interesados deberán presentar escrito dirixido ó Excmo. Sr. Presidente da Deputación Provincial de A Coruña durante o ano correspondente ó inicio das obras, debendo achegar a seguinte documentación:  Copia do recibo do Imposto sobre bens inmobles, correspondente ó inmoble ó que se refire a solicitude de exención. No caso de que non se dispoña do mesmo, certificación expedida pola Xerencia territorial do Catastro de A Coruña-Provincia, no que se faga constar a referencia catastral do referido inmoble.  Certificado da concesión da preceptiva licencia municipal que autorice a realización das obras.  Certificación do Técnico-Director das obras de construcción, visado polo Colexio Oficial competente, no que se indique a data de inicio das obras.  Documentación que acredite que o inmoble para o que se solicita a bonificación non figura entre os bens do inmobilizado da empresa: cédula de calificación provisional, no caso de vivendas de protección oficial, fotocopia do derradeiro balance de situación presentado ante Facenda ou certificación do censor xurado de contas, no que se faga constar tal circunstancia.  Documentación pola que se acredite que os inmobles ós que afectan as obras constitúe o obxecto da empresa de urbanización, construcción ou promoción inmobiliaria: fotocopia dos Estatutos sociais ou fotocopia da declaración de alta no Imposto sobre Actividades Económicas.4. Á vista da documentación presentada, a Excma. Deputación Provincial dictará resolución concedendo ou denegando a bonificación solicitada. A bonificación concedida só surtirá efectos para o período impositivo seguinte ó inicio das obras, debendo solicitarse expresamente a súa prórroga para os dous períodos impositivos seguintes, achegando a documentación que acredite que se seguen a cumpri-los requisitos establecidos anteriormente. En calquera caso, a presentación da solicitude fóra do prazo establecido no apartado 3, dará lugar a inadmisión da mesma e a conseguinte denegación da bonificación. Artigo 6.–Bonificación a favor de inmobles nos que se desenrolen actividades económicas que sexan declaradas de especial interés ou utilidade municipal. Apartado 6.1. Ao abeiro do disposto no artigo 74.2 quáter do R. D. lexislativo 2/2004, do 5 de marzo, terán dereito a unha bonificación do 95% da cota íntegra do imposto, aqueles inmobles de natureza urbana ou rústica nos que se desenvolvan total e exclusivamente actividades agricolas e/ou gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento de emprego que xustifiquen tal declaración. Corresponderá dita declaración ao Pleno da Corporación e acordaráse, previa solicitude do suxeito pasivo, por voto favorable da maioría simple dos seus membros. O acordo plenario adoptado se remitirá á Excma Deputación Provincial da Coruña para aplicación do beneficio fiscal que proceda. A bonificación terá carácter rogado e xurdirá efectos a partir do período impositivo seguinte ó da presentación da solicitude, sen carácter retroactivo. Para poder gozar desta bonificación, o suxeito pasivo deberá de ser necesariamente o titular da explotación, debendo xustificala e, en todo caso, achegar a seguinte documentación: – Certificado de Facenda no que conste a situación censal de alta na actividade, do solicitante. – Acreditación da titularidade catastral do inmoble. – Certificado de non ter débedas coa Facenda estatal, autonómica e local, nin coa Seguridade Social. – Xustificante do recoñecemento de explotación ou licencia de actividade correspondente. – Xustificante de que os rendementos vinculados á explotación constitúen a fonte principal de ingresos do suxeito pasivo. – Compromiso por parte do titular da actividade de que non se producirá o peche da explotación no prazo dos tres anos seguintes á concesión da bonificación. O goce definitivo da presente bonificación queda condicionado a este compromiso. Solo se beneficiarán da bonificación os inmobles dedicados única e exclusivamente á explotación agricola e/ou gandeira, sen outros usos como pode ser o de vivenda. O xustificante de que os rendementos vinculados á explotación constitúen a principal fonte de renda da persoa ou entidade que desenrole a actividade agricola ou gandeira, considerando cumprido dito requisito cando os ingresos derivados das citadas actividades representen máis do 50% do volume total de ingresos do contribuinte, suxeitos a tributación no IRPF ou no imposto de Sociedades correspondente ao último exercicio cuio prazo de declaración estivese vencido. O xustificante de ingresos será a declaración do IRPF ou a declaración do Imposto de Sociedades, e para o caso de contribuíntes non obrigados a declarar no IRPF, aportaráse certificación da AEAT de non ter presentado a declaración e os datos fiscais emitidos pola AEAT do exercicio que corresponda. Unha vez concedida a bonificación, deberá solicitarse expresamente a súa prorroga para o exercicio seguinte, por parte do solicitante deste beneficio fiscal, achegando a documentación que acredite que se seguen a cumprir os requisitos establecidos anteriormente. A presente bonificación surtirá efectos dende o exercicio seguinte ao da presentación da solicitude por parte do suxeito pasivo. Apartado 6.2. 6.2.1. –Segundo o previsto no art.74.2. quáter do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre a cota tributaria do imposto a favor dos inmobles nos que se desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial no inmoble, ou que supoñan unha ampliación das súas instalacións preexistentes sempre e cando tal ampliación implique a creación de emprego.6.2.2. –Dado que a presente bonificación é análoga á que se prevé no art.7 da Ordenanza Fiscal n.º 4 deste Concello, reguladora do Imposto sobre construcións, instalacións e obras, estaráse, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se accede segundo a puntuación total que, segundo o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación.6.2.3. –A solicitude da bonificación no ICIO suporá que se teña por solicitada a bonificación no Imposto sobre Bens Inmobles, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IBI se non se ten solicitado a bonificación por fomento do emprego local prevista no ICIO.6.2.4. –A bonificación no IBI surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros anos de exercicio da actividade.6.2.5. –Corresponderá ao Pleno da Corporación a declaración de especial interés ou utilidade municipal por concurrir circunstancias de fomento de emprego, previa solicitude do suxeito pasivo, por voto favorable da maioría simple dos seus membros.6.2.6. –Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.6.2.7. –A perda do dereito á bonificación surtirá efectos no exercicio fiscal seguinte á súa produción. DISPOSICIÓN FINAL A presente ordenanza foi aprobada polo Concello Pleno en sesión celebrada o día 30 de xaneiro de 1997. Foi modificada segundo acordo plenario de data 6 de setembro de 2001, 18 de xullo de 2002, 4 de setembro de 2003, 28 de outubro de 2004, 28 de xullo de 2005, 28 de setembro de 2006, 27 de setembro de 2007 e 4 de setembro de 2008, 26 de febreiro de 2009 e 29 de setembro de 2016. A presente modificación, Pleno do 9 de abril de 2019, entrará en vigor o día da súa publicación no BOP e comenzaráse a aplicar a partir do día 1 de xaneiro de 2020, permanecendo vixente ata a súa modificación ou derogación expresa.2.º.–Modificación da Ordenanza fiscal n.º 2, reguladora do Imposto sobre Actividades Económicas. Artigo 1 De conformidade co previsto no artigo 87 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, os coeficientes de situación establecidos neste Concello serán o que se establecen no artigo seguinte. ARTIGO 2.–Coeficiente de situación. Sobre a cota resultante da aplicación do coeficiente de ponderación previsto no artigo 87 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, establécese a seguinte escala de coeficientes que pondera a situación física do local, atendendo á categoría da rúa na que radique: • Rúas de primeira categoría. 2,40 • Rúas de segunda categoría. 1,35 • Rúas de terceira categoría. 1,20 • Rúas de cuarta categoría.1,05 ARTIGO 3.–BONIFICACIÓN POR FOMENTO DO EMPREGO.1.–Segundo o previsto no art.88.2. e) do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre da cota tributaria do imposto a favor dos suxeitos pasivos que tributen por cota municipal e desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial, ou que supoñan unha ampliación das súas instalacións preexistentes sempre e cando tal ampliación implique a creación de emprego.2.–Dado que a presente bonificación é análoga á prevista no art.7 da Ordenanza Fiscal n.º 4 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se accede segundo a puntuación total que, segundo o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación. A bonificación limitarase á cota municipal sobre do inmoble de nova construcción ou ampliación, non se extendendo a outros establecementos que teñan cota tributaria separada polo imposto do suxeito pasivo dentro do termo municipal.3.–A solicitude da bonificación no ICIO suporá que se teña por solicitada a bonificación no Imposto sobre Actividades Económicas, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IAE se non se ten solicitado a bonificación por fomento do emprego local prevista no ICIO.4.–A bonificación no IAE surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade.5.–Corresponderá ao Pleno da Corporación a declaración de especial interés ou utilidade municipal por concurrir circunstancias de fomento de emprego, previa solicitude do suxeito pasivo, por voto favorable da maioría simple dos seus membros.6.–Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.7.–A perda do dereito á bonificación surtirá efectos no exercicio fiscal seguinte á súa produción. Disposición adicional Establécese a seguinte relación de rúas clasificadas segundo o índice de situación, fixándose a categoría da rua correspodente. DISPOSICION FINAL A presente ordenanza fiscal foi aprobada polo Concello Pleno en sesión celebrada o día 8 de novembro de 1991. Foi modificada posteriormente polo Concello Pleno en sesións celebradas os días 30 de xuño de 1992, 1 de outubro de 2001, 18 de xullo de 2002, 10 de febreiro de 2003, e 4 de setembro de 2008. A presente modificación entrará en vigor o día da súa publicación no BOP e comenzaráse a aplicar a partir do día 1 de xaneiro de 2020, permanecendo vixente ata a súa modificación ou derogación expresa 3.º.–Modificación da Ordenanza fiscal n.º 4, reguladora do Imposto sobre Construccións, Instalacións e Obras. Artigo 1.–Fundamento e réxime.1. No uso das facultades conferidas pola Constitución, polo artigo 106 da Lei 7/1985, do 2 de abril, de bases do réxime local, e de acordo co previsto no artigo 59.2 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece o Imposto sobre Construccións, Instalacións e Obras.2. Este imposto rexerase polo disposto nos artigos 100 a 103 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, polas disposicións que a desenvolvan e polo disposto na presente Ordenanza Fiscal. Artigo 2.–Feito imponible.1. Constitúe o feito impoñible deste imposto a realización, dentro do termo municipal, de calquera construcción, instalación ou obra para a que se esixa a obtención da correspondente licencia de obras ou urbanística, téñase obtido ou non a mesma, sempre que a súa expedición competa a este Concello.2. Son actos suxeitos a previa licencia, sen prexuízo das demais autorizacións que poidan esixirse segundo a lexislación que sexa aplicable ó caso concreto, e constitutivos do feito impoñible deste imposto: a) Obras de construcción de edificacións e instalacións de toda clase de nova planta. b) Obras de ampliación de edificios e instalacións de tódalas clases existentes. c) Obras de modificación ou reforma que afecten á estructura dos edificios e instalacións de tódalas clases existentes. d) Obras de modificación do aspecto exterior dos edificios e instalacións de tódalas clases existentes. e) Obras que modifiquen a disposición interior dos edificios. f) Obras e usos que se teñan que realizar con carácter provisional no caso en que estean xustificadas, que deberán derrubarse cando o acorde o Concello, sen dereito a indemnización. g) Movementos de terra, tales coma desmontes, explanacións, escavacións e terrapléns, obras de instalacións de servicios públicos e, en xeral, as relacionadas coa urbanización, excepto que estes actos fosen detallados e programados como obras a executar nun proxecto de urbanización definitivamente aprobado ou de edificación que dispoña de licencia outorgada. h) A demolición das construccións, agás nos casos declarados de ruína inminente. i) As instalacións subterráneas adicadas a estacionamentos, actividades industriais, mercantís ou profesionais, servicios públicos ou calquera outro uso a que se destine o subsolo. j) As obras de construcción de infraestructura civil, agás que estes actos fosen detallados e programados coma obras a executar nun plan especial ou nun instrumento de ordenación territorial, sen prexuízo do disposto na lexislación sectorial aplicable. k) As construccións nas zonas de dominio público, sen prexuízo do disposto na lexislación sectorial aplicable. l) A instalación ou radicación de casas prefabricadas e instalacións similares, provisionais ou permanentes, agás que se efectúen dentro de campamentos legalmente autorizados e nas zonas expresamente previstas para a dita finalidade. m) A instalación de invernadoiros. n) A colocación de carteis e paneis de propaganda visibles desde a vía pública, sempre que non estean en locais pechados. o) Os cerramentos e valados de predios. p) As obras de apertura de camiños e accesos a parcelas en solo rústico, agás as autorizadas polo organismo competente en materia agraria e/ou forestal. q) Aliñacións e rasantes. r) Obras de fontanería e sumidoiros. s) Instalación de elementos permanentes, tales coma postes, torretas, etc., de telefonía móbil, transmisións e similares, sobre inmobles. t) Obras nos cemiterios. u) Calquera outra construcción, instalación ou obra que requira licencia urbanística segundo o previsto na lexislación vixente sobre o solo. Artigo 3.–Suxeitos pasivos.1. Son suxeitos pasivos deste imposto, a título de contribuíntes, as persoas físicas ou xurídicas e as entidades ás que se refire o artigo 36 da Lei 58/2003, do 17 de decembro, xeral tributaria, propietarios dos inmobles sobre os que se fagan as construccións, instalacións ou obras, sempre que sexan os donos das obras. Noutro caso, considerarase contribuínte ó que ostente a condición de dono da obra.2. Teñen a consideración de suxeitos pasivos substitutos do contribuínte os que soliciten as correspondentes licencias ou realicen as construccións, instalacións e obras, se non fosen os propios contribuíntes. Artigo 4.–Exencións. Está exenta do pagamento do imposto a realización de calquera construcción, instalación ou obra das que sexa dono o Estado, a Comunidade Autónoma de Galicia, a Provincia de A Coruña ou o Consorcio das Mariñas, sempre que estean directamente destinadas a estradas, ferrocarrís, portos aeroportos, obras hidráulicas, saneamento de poboacións e de augas residuais, aínda que a súa xestión se leve a cabo por organismos autónomos dependentes dos mesmos, tanto se trate de obras de investimento coma de conservación. Artigo 5.–Base impoñible.1. A base impoñible do imposto está constituída polo coste real e efectivo da construcción, instalación u obra e se entende por tal, a estes efectos, o coste de execución material de aquela. Non forman parte da base impoñible o Imposto sobre o Valor Añadido e demáis impostos análogos propios de rexímenes especiales, as tasas, precios públicos, e demáis prestacións patrimoniais de carácter público local relacionadas, no seu caso, coa construcción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estrictamente, o coste de execución material.2. Para o cálculo da base impoñible a determinar na autoliquidación, non se terá en conta o presuposto presentado polos interesados, senón que será determinada polo Departamento de Urbanismo tomando como referencia o Anexo I desta Ordenanza (Manual de Estimación Simplificada dos Presupostos de Execución Material da edificación aprobado pola Xunta de Goberno do Colexio Oficial de Arquitectos de Galicia na sesión 13/2000 de 15 de decembro, para obras de nova planta, reforma, rehabilitación ou grande reparación, e o Anexo II (Base de Datos da Construcción de Galicia aprobada polo Instituto Tecnolóxico de Galicia) para as restantes construccións, instalacións ou obras.3. Anualmente actualizaráse de xeito automático o módulo base de valoración contido no Anexo I desta Ordenanza, segundo sexa aprobado pola Xunta de Goberno do Colexio Oficial de Arquitectos de Galicia. O mesmo resultará de aplicación ós módulos de valoración das obras menores contido no Anexo II (aprobación do Instituto Tecnolóxico de Galicia). Artigo 6.–Cota tributaria integra e líquida.1. A cota tributaria íntegra virá determinada pola aplicación do tipo de gravame sobre a base impoñible. O tipo de gravame queda fixado no 3,1 por cento.2. A cota tributaria líquida será o resultado de practicar, no seu caso, sobre da cota tributaria íntegra, a bonificación prevista no artigo seguinte, que reducirá a súa contía na porcentaxe a que haxa dereito. Artigo 7.–Bonificacións. Apartado 1. –Establécense as bonificacións establecidas no seguinte cadro: Apartado 2. –As bonificacións establecidas no apartado A) do número anterior serán de natureza regrada e terán carácter rogado, debendo ser solicitadas expresamente polo suxeito pasivo ante este Concello, e rexistrala segundo o desposto no artigo 16 da Lei 39/2015. Esta solicitude presentaráse no momento de achegar a documentación necesaria para a obtención da correspondente licencia, e en calquer caso, antes da concesión da mencionada licencia. Deberá achegar tamén a pertinencia da declaración de especial interés ou utilidade municipal, aportando orzamento desglosado das construccións, instalacións e obras para as que se solicita a declaración do seu especial interés ou utilidade municipal e xustificantes de estar ó corrente no pago de tributos con esta administración. Dita declaración deberá ser apreciada polo Pleno da Corporación, polo voto da maioría simple dos seus membros. Apartado 3.1.–De acordo co previsto no artigo 103.2. a) do TRLRHL, o Pleno da Corporación poderá conceder unha bonificación de ata o 95 por 100 sobre a cota tributaria en favor das construccións, instalacións ou obras destinadas á realización de actividades industriais ou comerciais, cando as mesmas sexan declaradas en cada caso concreto de especial interés ou utilidade municipal polo devandito órgano, por concorrer circunstancias que poñan de manifesto a creación de emprego, debéndose cumprir os seguintes requisitos: 1.º) Creación de novos postos de traballo por parte do promotor ou titular do establecemento mercantil das obras, que deben ser cubertos por persoas que non tivesen unha relación laboral dependente co promotor ou titulado do establecemento mercantil nos últimos cinco anos, nin con calquer outra empresa pertencente ao mesmo grupo empresarial, segundo definición dada polo artigo 42 do Código de Comercio.2.º) Que o 25% dos novos contratos ha de ser de carácter indefinido. Cando resulte un número de contratos indefinidos non enteiro, redondearáse ao enteiro superior.3.º) Que, ao menos 1/3 dos novos contratos sexa con traballadores en situación de desemprego inscritos na Oficina de Emprego asignada a este municipio de Arteixo. Cando resulte un número de contratos non enteiro, redondearáse ao enteiro superior. Acreditado o cumprimento destes requisitos, a porcentaxe de bonificación determinarase en función do número de novos postos de traballo creados, de acordo co seguinte cadro: 2.–A bonificación regulada no apartado anterior será de carácter rogado, debendo presentar o suxeito pasivo a correspondente solicitude, e rexistrala segundo o disposto no artigo 16 da Lei 39/2015. Esta solicitude presentaráse no momento de achegar a documentación necesaria para a obtención da correpondente licencia, e en calquer caso, antes da concesión da mencionada licencia. Coa solicitude de bonificación fiscal se adxuntará declaración xurada por parte do promotor ou titulado mercantil das obras, do cumprimento dos tres requisitos que se describen no apartado 1 anterior, e declaración xurada do número de postos de traballo de nova creación, traballadores que van a ser contratados cando se rematen as obras e/ou cando se inicie a actividade. Aportará orzamento desglosado das construccións, instalacións e obras para as que se solicita declración de especial interés ou utilidade municipal por concorrer circunstancias que poñan de manifesto a creación de emprego. Dita declaración deberá ser apreciada polo Pleno da Corporación, polo voto da maioría simple dos seus membros. En todo caso, a bonificación concederáse baixo condición resolutoria, de maneira que de non presentarse a xustificación de cumprimento dos requisitos esixidos, no prazo de seis meses desde o remate das obras e/ou inicio da actividade, quedará sen efecto a bonificación que se conceda.3.–As construcións, instalacións ou obras que se inicien sen terse concedido a licenza municipal –sempre e cando sexa preceptiva-, ou presentado a declaración responsable ou comunicación previa, no seu caso, non poderán acollerse aos beneficios fiscais previstos neste artigo. Apartado 4. –O importe conxunto de todas as bonificacións non poderá superar o 95% da cota íntegra do imposto. Artigo 8.–Retribución. O imposto retribuirase no momento de comenza-la construcción, instalación ou obra, aínda que non se obtivera a correspondente licencia. Artigo 9.–Normas de xestión.1. O imposto esixirase en réxime de autoliquidación, estando obrigados os suxeitos pasivos a practicar dita autoliquidación no impreso habilitado ó efecto pola Administración municipal, e a abonala, en calquera entidade colaboradora autorizada, previamente á retirada da licencia concedida e, en todo caso, dentro do prazo máximo dun mes contado a partir do momento en que se inicie a construcción, instalación ou obra, incluso cando non se tivera solicitado, concedido ou denegado aínda dita licencia, sen que o pago realizado conleve ningún tipo de presunción ou acto declarativo de dereitos a favor de aqueles.2. O pago da autoliquidación presentada terá carácter provisional e será a conta da liquidación definitiva que se practique unha vez rematada a construcción, instalación ou obra. Á vista da documentación aportada ou de calquera outra relativa a estas construccións, instalacións ou obras e das efectivamente realizadas así coma do custo real e efectivo das mesmas, o Concello, mediante a oportuna comprobación administrativa, modificará, no seu caso, a base impoñible estimada anteriormente, practicando a correspondente liquidación definitiva e esixindo do suxeito pasivo ou reintegrándolle, segundo proceda, a cantidade que resulte, sen prexuízo da imposición das sancións que sexan aplicables, de acordo co establecido na normativa reguladora ó respecto.3. Cando se modifique o proxecto da construcción, instalación ou obra e tivera un incremento no orzamento, unha vez aceptada a modificación pola Administración municipal, os suxeitos pasivos deberán presentar autoliquidación complementaria pola diferencia entre o orzamento inicial e o modificado, segundo os Anexo I ou II desta Ordenanza, con suxeición ós prazos, requisitos e efectos indicados nos apartados anteriores.4. Cando os suxeitos pasivos non tiveran abonado a correspondente autoliquidación polo imposto, nos prazos anteriormente sinalados, ou se tivera presentado e abonado aquela por cantidade inferior á cota que resulte do orzamento aportado, a Administración municipal poderá practicar e notificar unha liquidación provisional pola cantidade que proceda e incoará o correspondente procedemento sancionador. Artigo 10.–Infraccións e sancións. En materia de infraccións e de sancións, será aplicabel, segundo dispón o artigo 11 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, a regulación contida nos artigos 183 e seguintes da Lei 58/2003, do 17 de decembro, xeral tributaria e polas disposicións que as desenvolvan. DISPOSICIÓN FINAL A presente Ordenanza Fiscal foi aprobada polo Concello Pleno en sesión celebrada o día 30 de novembro de 1989. Foi modificada posteriormente segundo acordos plenarios de data 22 de outubro de 1991, 22 de agosto de 1996, 26 de setembro de 2002, 28 de outubro de 2004 e 28 de setembro de 2006, 4 de setembro de 2008, e 28 de maio de 2009. A presente modificación, Pleno de 9 de abril de 2019, entrará en vigor e comenzaráse a aplicar a partir do día 1 de xaneiro de 2020, permanecendo vixente ata a súa modificación ou derogación expresa. ANEXO I ESTIMACIÓN SIMPLIFICADA DOS PRESUPOSTOS DE EXECUCIÓN MATERIAL DA EDIFICACIÓN.2.1. DEFINICIÓNS. Mb.–Módulo Básico. Cg.–Coeficiente xeográfico. Mc.–Módulo de construcción ou de referencia. S.–Superficie total construída, en m 2 Si.–Superficie construída por uso de acordo co destino predominante da mesma. Ct.–Coeficiente corrector en función da tipoloxía da edificación. Cu.–Coeficiente corrector en función do uso da edificación. PM b.–Presuposto de Execución Material segundo Módulos Básicos. PEM.–Presuposto de Execución Material do proxecto.2.2. VALORES DE APLICACIÓN.2.2.1. Módulo básico: Mb. Establece un prezo en € por cada m 2 de edificación en función dos datos coñecidos tanto de carácter oficial, Precio Básico Nacional, Módulos Ponderados, índices de prezos ó consumo e do custo da vivenda, actualizacións catastrais, cadro de prezos oficiais de organismos públicos (IGVS), licitacións e adxudicacións de obras oficiais, como de carácter xeral procedentes do mercado da construcción e do mercado inmobiliario. O seu valor será fixado e actualizado periodicamente por acordo da Xunta de Goberno.2.2.2. Coeficiente Xeográfico: Cg. Establécese un coeficiente corrector por situación xeográfica de acordo ó reparto das áreas xeográficas establecidas no Decreto 345/1998 publicado no Diario Oficial de Galicia de 4 de Decembro de 1998, que modifica a inserción dos municipios da Comunidade Autónoma nas áreas vixentes ata esa data (circular colexial número 107/98). Coeficiente Xeográfico para a Área 1: Cg = 1 Coeficiente Xeográfico para a Área 2: Cg = 0,9 Municipios integrados na área 1: Arteixo.2.2.3. Superficie construida por uso: Si Un traballo considerarase incluído no apartado que lle corresponda de acordo co uso predominante da superficie, incluíndose ou non naquel as superficies con destinos minoritarios, tal como se especifica no apartado 1.1.1.2.2.4. Coeficiente tipoloxías: Ct. Ct.–Tipo edificatorio 1. En edificacións de nova planta e adicións.1,20 Edificación illada (4 fachadas). Vivenda unifamiliar illada. Sotos a partir do 3.º. 1,10 Agrupación en fila ou ringleira. Sotos 1.º e 2.º. 1,00 Edificio en mazá pechada. Edificación aberta vivenda colectiva.2. En obras de reforma e rehabilitación.1,20 Rehabilitación total incluíndo o desmontaxe de fachadas.1,00 Adecuación interior de plantas baixas e entreplantas. Rehabilitación integral do edificio conservando exclusivamente as fachadas.0,65 Reforma interior de instalacións e acabados conservando a estructura existente.0,50 Reformas de elementos estructurais.0,35 Rehabilitación de fachadas. Substitución de carpintería e cerramentos (aplicada á superficie de fachada). 0,30 Reformas de pouca entidade que no afecten a elementos estructurais nin a instalacións (acabados interiores). 0,02 Demolicións e derribos (aplicada á superficie total das plantas que se derruban).* * Coeficiente de uso Cu = 1 Coeficientes de usos: Cu 1. Edificación Cu.–Usos da edificación.1,60 Auditorios. Museos. Teatros. Hoteis 5*. Edificios bancarios.1,50 Hospitais. Laboratorios. Igrexas.1,40 Bibliotecas. Facultades e Escolas Universitarias. Hoteis 4*. Edificios penitenciarios. Terminais Marítimas e Aéreas.1,30 Clubes sociais. Cines. Centros de Saúde. Balnearios. Hoteis 3*. Salas de festas. Discotecas. Colexios con Residencia.1,20 Casas da Cultura. Locais Bancarios. Consultorios. Residencias 3.ª idade. Apartahoteis. Tanatorios. Centros de culto. Cuarteis. Matadoiros.1,10 Vivenda. Hoteis de 2*. Residencias universitarias. Moteis.1,00 Residencial VPO. Oficinas. Garderías. Centros docentes. Hoteis de 1*. Ambulatorios. Hostais-Residencias. Restaurantes. Estacións de Autobuses. Salas de exposicións. Piscinas cubertas.0,90 Bares. Mercados.0,80 Centro comercial. Pavillóns deportivos cubertos. Vestiarios. Bungalows. Servicios campings.0,65 Edificios de aparcamentos. Local comercial. Establecementos comerciais, industria escaparate.0,50 Piscinas descubertas. Cemiterios.0,40 Garaxes e Aparcamentos. Estacións de Servicio.0,35 Trasteiros. Locais en planta baixa ou semisoto sen uso específico. Porches e terrazas abertas.0,30 Almacéns e naves industriais. Instalacións deportivas descubertas. Naves. Granxas. Cobertizos. Depósitos. Graderíos. Panteóns (por nicho). 0,15 Acondicionamento de naves con obras mínimas 0,10 Proxectos de Urbanización (adscritos á edificación). Parcelas campings. ** 0,05 Xardíns. Pistas de terra e formigón. Tratamento de espacios exteriores. Acondicionamento de terreos** ** Coeficiente de Tipoloxía Ct = 1 2.3. OBTENCIÓN DO PRESUPOSTO DE EXECUCIÓN MATERIAL SEGUNDO MÓDULOS BÁSICOS: PM b. O valor obtido polo procedemento exposto neste manual é un custo de avaliación aproximada, que se recomenda utilizar coma valor de referencia, de carácter orientativo, e que cubre as esixencias legais e deontolóxicas de congruencia, veracidade, responsabilidade civil profesional, e credibilidade do traballo de arquitectura. O custo da execución material de todo tipo de proxectos e traballos de edificación que os arquitectos leven a cabo, poderá obterse en función do Módulo de construcción Mc, e da superficie construída para cada uso, de acordo cás seguintes fórmulas: 2.3.1. Módulo de construcción: O módulo de construcción Mc obtense pola seguinte fórmula: Mc = Mb x Cg x Ct x Cu Sendo: Mc = Módulo de construcción. Mb = Módulo básico. Cg = Coeficiente xeográfico. Ct = Coeficiente de tipoloxía. Cu = Coeficiente de uso. Nos casos nos que un coeficiente corrector non se axuste á tipoloxía ou ós usos antes definidos, aconséllase aplicar a media entre os que máis se asemellen.2.3.2. Presuposto de execución material segundo módulos básicos: PM b O Presuposto de execución material segundo módulos básicos, PMb, obtense pola seguinte fórmula: PM b = S S (Mci x Si) Sendo: PM b = Presuposto de Execución Material segundo Módulos Básicos. Mci = Módulo de construcción de acordo co destino predominante da superficie. Si = Superficie construída por cada uso parcial de acordo co destino predominante da mesma. ANEXO II 1. PECHAMENTO DE FINCAS 2. DEMOLICIÓNS 3. CUBERTAS 4. REMATES DE FACHADA 5. CARPINTERÍA EXTERIOR (INCLUSO ACRISTALAMENTO) 6. REMATES INTERIORES 7. OBRAS DIRIXIDAS A GARANTIR AS CONDICIÓNS HIXIÉNICO-SANITARIAS E DE HABITABILIDADE 8. VARIOS-URBANIZACIÓN-XARDINERÍA  No suposto de que unha construcción, instalación ou obra non atope un encadre directo nas anteriores tipificadas, aplicaráselle o prezo medio que máis se aproxime por identidade de razón entre os supostos tipificados neste anexo ou na base de datos da construcción de Galiza aprobada polo Instituto Tecnolóxico de Galiza. Arteixo, a 12 de xuño de 2019. Asina dixitalmente. O concelleiro de Servizos Económicos en Funcións. José Baldomero Vázquez Pereiro.